
1.
INTRODUCERE

1.1. 
Date de recunoaştere a documentaţiei



DENUMIREA LUCRĂRII:
PLAN URBANISTIC ZONAL


ZONĂ PREDOMINANT REZIDENŢIALĂ - AMPLASARE LOCUINŢĂ COLECTIVĂ P+3E


BENEFICIARI :

ŞERBAN DORIAN RĂZVAN


AMPLASAMENT : 

TIMIŞOARA, STRADA SUCEAVA  nr. 15


NUMĂR PROIECT :

6.07 / 72 / 2010


FAZA DE PROIECTARE :
PLAN URBANISTIC ZONAL - P.U.Z.



DATA ELABORĂRII : 
Mai  2011
1.2. Obiectul lucrării


Prezenta documentaţie la nivel de P.U.Z. îşi propune să constituie suportul juridic, instituţional şi tehnic pentru realizarea amplasarea unei locuinţe colective pe terenul situat în intravilanul municipiului Timişoara, pe strada Suceava nr. 15, parcela cu nr. topo 1502/2, teren care are în prezent funcţiune de locuire.

Prin prezentul plan urbanistic zonal se stabilesc condiţiile pentru:

· Utilizare funcţională a terenului, în relaţie cu planurile de urbanism aprobate în zonă;
· Reglementarea / schimbarea funcţiunii terenului
· Modului de ocupare al terenului şi condiţiile de realizare a construcţiilor.
1.3. Surse documentare

Pentru elaborarea acestei documentaţii s-au studiat planurile urbanistice aprobate în zona adiacentă amplasamentului, precum şi planurile de urbanism cu caracter director care stabilesc direcţiile de dezvoltare ale teritoriului:

· Planul Urbanistic General al Municipiului Timişoara;

· P.U.D. "Amplasare locuinţe cu funcţiuni complementare" Bv. Cetăţii nr. 10, Timişoara (HCLMT nr. 191/2007)

· P.U.D. 'Cladire pentru locuinte si functiuni complementare', Calea Bogdanestilor nr. 12 si 12A, Timisoara (HCLMT 222/2007)

· P.U.D. "Construire locuinte colective in regim de inaltime S/D+P+2E+Er" Str. Johan Sebastian Bach nr. 22, Timişoara (HCLMT 298/2008)

· Plan de situaţie pentru zona studiată.


La elaborarea documentaţiei s-a ţinut cont de prevederile următoarelor documente:


- Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al Ministerului Lucrărilor Publice şi Amenajării Teritoriului.


- Legea nr. 350/2001 privind amenajarea teritoriului şi urbanismul;

- H.G. 525/1996 pentru aprobarea regulamentului General de Urbanism.,
şi alte documente sau norme cu caracter de reglementare.

2. STADIUL ACTUAL AL DEZVOLTĂRII

2.1. Evoluţia zonei


Conform Avizului de oportunitate nr. 02/01.07.2010 se va studia cvartalul cuprins între Bulevardul Cetăţii, str. Hamlet, str. Suceava şi Calea Bogdăneştilor.


Zona cuprinsă între străzile Mendeleev, Madrid, Bv. Cetăţii şi Calea Bogdăneştilor s-a dezvoltat iniţial ca o zonă de locuinţe individuale, situată însă limitrof zonelor cu blocuri (Calea Circumvalaţiunii, Strada Cetăţii). Pe câteva parcele se găsesc amplaste mici locuinţe colective, cu regim de înălţime de până la P+3E+M.
2.2. Încadrarea în localitate


Terenul studiat în cadrul P.U.Z se situează în partea de centru - vest a municipiului Timişoara, în teritoriul intravilan, în zona Circumvalaţiunii şi face parte din UTR nr. 12 având destinaţia de zonă pentru locuinţe şi funcţiuni complementare.
Amplasamentul studiat este delimitat astfel :

- la nord :

imobil locuinţe colective P+3E, Suceava nr. 17


- la est:

Strada Suceava


- la sud:

alee de acces la Gradiniţa nr. 25

- la vest:

incintă Gradiniţa nr. 25, str. Suceava nr. 13A

DATE C.F.


Terenul studiat are suprafaţa totală de 1000 mp., având nr. topografic 1502/2 înscris în C.F. nr. 417159 Timişoara, proprietari ŞERBAN DORIAN-RĂZVAN şi ŞERBAN MARIANA
Pe parcelă sunt amplasate două constructii cu regim parter care urmează să fie desfiinţate in baza unei Autorizatie de desfiinţare.
2.3. Elemente ale cadrului natural

Pe teren există o casă şi o anexă. Pe teren sunt plantaţii constând în arbori şi arbuşti.

Caracteristici geo-tehnice ale terenului

Amplasamentul aproximativ plan orizontal este la momentul prezent ocupat de constructii.

Conform normativului P 100 – 92 pentru proiectarea antiseismică a constructiilor şi a hărtii de zonare teritorială din punct de vedere al valorii K S, oraşul Timişoara se găseşte amplasată în zona seismică de calcul “D”, perioada de colţ TC = 1.0 sec, coeficientul KS = 0,16.

2.4. Circulaţia


Terenul este accesibil pietonal şi auto de pe latura sa estică, adică pe Strada Suceava.
2.5. Ocuparea terenurilor
În prezent zona studiată are funcţiune de locuire, iar teren există construcţii.
Funcţiuni existente


Situl studiat se află la într-o zonă cu locuinţe individuale parter până la P+2, locuinţe colective P+3, diferite servicii şi dotări de interes public.

2.6. Echiparea edilitară
Alimentare cu apă şi canalizare menajeră

Zona studiată dispune de un sistem centralizat de alimentare cu apă şi canalizare de tip unitar. Conform avizului S.C. Aquatim SA nr. UR2010-012266/07.05.2010 pe strada Suceava există o conductă de apă şi o conductă de canalizare.
Gaze naturale


Conform avizului favorabil nr. 12266/04.06.2010 eliberat de S.C. E.ON Gaz România S.A., există reţea de alimentare cu gaze naturale pe strada Suceava.
Energie termică

Conform aviz de amplasament favorabil nr. UR2010-012266/07.06.2010 emis de S.C. COLTERM S.A. există reţea de distribuţie a energiei termice în zonă.

Alimentarea cu energie electrică şi telefonie


Conform avizului de amplasament favorabil nr. 720/31.05.2010 emise de S.C. Enel Distribuţie Banat S.A., pe str. Suceava există o reţea LES 20kV (culoar de protecţie de 0,6m.), de la care se alimentează în prezent obiectivele existente pe teren.

Conform aviz tehnic favorabil nr. 12266/20.05.2010 emis de S.C. Romtelecom S.A pe amplasament nu există reţele de telecomunicaţii.

Conform aviz de amplasament nr. UR2010-012266/21.05.2010 emis de R.A.T.T pe amplasament nu există reţele de telecomunicaţii sau electrice aparţinând acestora.

Necesarul de utilităţi pentru funcţiunea solicitată prin P.U.Z. va fi stabilit în urma realizării Proiectului Tehnic şi se va rezolva prin proiecte de specialitate elaborate de proiectanţi autorizaţi. La fel se va proceda şi în cazul necesităţii devierii sau extinderii reţelelor de utilităţi existente.

2.7.
Probleme de mediu
Relaţia cadrul natural – cadrul construit


În zonă nu sunt prezente surse semnificative de poluare a mediului, fiind zonă pentru locuinţe în principal.

În prezent, zona este dotată cu reţea de canalizare centralizată, respectiv reţea de distribuţie a apei potabile, iar apele pluviale de pe întreaga zonă sunt preluate de canalizarea oraşului.
Evidenţierea riscurilor naturale şi antropice


Nu sunt riscuri naturale sau artificiale în zona studiată sau în vecinătăţi.

Marcarea punctelor şi traseelor din sistemul căilor de comunicaţii şi din categoriile echipării edilitare, ce prezintă riscuri pentru zonă 
nu e cazul.
Evidenţierea valorilor de patrimoniu ce necesită protecţie: 

nu e cazul.
Evidenţierea potenţialului balnear şi turistic: 
nu e cazul.

2.8.
Opţiuni ale populaţiei

Terenul din zona studiată este propretate privată, iar proprietarii de teren din zonă fac solicitări de amplasare pentru diverse investiţii, în principal destinate locuirii colective, serviciilor sau comerţului.

Primăria municipului Timişoara ca autoritate locală are rol de decizie şi mediere a intereselor individuale şi a celor comunitare, prin asigurarea unei dezvoltări controlate în teritoriu, fiind susţinută de către Consiliul Judeţean Timiş ca autoritate cu rol de coordonare a amenajării teritoriului la nivel judeţean.


Legea nr. 52/2003 privind transparenţa decizională în administraţia publică facilitează accesul populaţiei la luarea deciziilor din administraţia publică, la consultarea documentaţiilor de amenajarea teritoriului şi urbanism, propunerilor acestora fiind analizate, iar cele viabile preluate şi integrate în aceste documentaţii.


Consultarea populaţiei se realizează prin anunţuri publice, consultare în diferitele faze de elaborare şi dezbatere publică.

3. PROPUNERI DE DEZVOLTARE URBANISTICA

3.1. Concluzii ale studiilor de fundamentare

Zona studiată face parte din intravilanul municipiului Timişoara, şi conform Planului de Urbanistic General al Municipiului Timişoara, aste o zonă zonă pentru locuinţe şi funcţiuni complementare. 

Prin urmare este necesară studierea amplasării diverselor dotări, în special servicii, a regândirii circulaţiilor auto şi a transportului public, în perspectiva densificării unor anumite zone şi a apariţiei unor centre de interes polarizatoare.

În acestă perspectivă şi în urma solicitărilor beneficiarilor, se propune amplasarea unei locuinţe colective, în corelare cu reglementările existente pentru teritoriul în care este amplasată, respectiv cu alte dezvoltări propuse în vecinătate.

3.2. Prevederi ale P.U.G. Timişoara

Zona studiată face parte din intravilanul municipiului Timişoara, şi conform Planului de Urbanistic General al Municipiului Timişoara, aste o zonă zonă pentru locuinţe şi funcţiuni complementare. 

În timp zona s-a transformat, apărând mai multe funcţiuni complementare locuirii: birouri, hotel, grădiniţe, spaţii comerciale (la parterul imobilelor).


Pe terenurile din zonă s-au aprobat şi parţial implementat următoarele documentaţii de urbanism:
P.U.D. "Amplasare locuinţe cu funcţiuni complementare" Bv. Cetăţii nr. 10, Timişoara (HCLMT nr. 191/2007)


Documentaţia are drept obiectiv realizarea unei clădiri pentru birouri, comerţ şi locuire cu regimul maxim de înălţime propus de S+P+6E

P.U.D.”Clădire pentru locuinte si functiuni complementare”, Calea Bogdanestilor nr. 12 si 12A, Timisoara (HCLMT 222/2007)


Documentaţia are drept obiectiv realizarea unui ansamblu compus din 2 corpuri de cladire cu destinaţia de birouri, servicii şi locuinţe la etajele superioare. Regimul de înălţime propus este de S+P+5E+Er pentru corpul A şi S+P+2E+Er pentru corpul B.

P.U.D. "Construire locuinte colective in regim de inaltime S/D+P+2E+Er" Str. Johan Sebastian Bach nr. 22, Timişoara (HCLMT 298/2008)


Pe terenul studiat se propune construirea unui imobil de locuinte colective in regim S/D+P+2E+Er cu un numar de aproximativ 10 apartamente.

Prin urmare se observă tendinţa de transformare într-o zonă mixtă / predominant rezidenţială, cu pondere destul de mare a locuiri condominiale şi a funcţiunilor complementare locuirii.

3.3.
Valorificarea cadrului natural

În prezent pe amplasament există plantaţii înalte - arbori, care vor fi menţinuţi în măsura posibilităţii realizării noii construcţii. 
3.4. Modernizarea circulaţiei

Accesul pietonal şi rutier la obiectivele propuse, se va asigura de pe strada Suceava, cu profil cu 2 benzi de circulaţie. În incinta imobilului se vor prevedea parcaje, alei carosabile şi alei pietonale de acces.


Se vor amenaja 16 locuri de parcare la sol, înierbate.

Vor fi respectate căile de intervenţie pentru maşinile de pompieri prevăzute in NORMATIVUL P 118/1998.
3.5. Zonificare funcţională - reglementări, bilanţ teritorial, indici urbanistici

Teritoriul studiat are în prezent funcţiune mixtă, predominant rezidenţială.

Funcţiunea parcelei proprietatea beneficiarului va fi de locuire colectivă.
Bilanţ teritorial – pe cvartal / zona studiată
	
	Existent
	Propus

	Cvartal studiat
	23.961 mp
	100,00%
	23.961 mp
	100,00%

	Zona locuire individuala cu maxim 3 niveluri
	11.429 mp
	   47,70%
	----
	----

	Zona predominant rezidenţială, locuire colectiva şi individuală, peste 3 niveluri
	  5.835 mp
	   24,35%
	17.264 mp
	  72,05%

	Zona servicii si dotari
	  6.697 mp
	   27,95%
	  6.697 mp
	  27,95%


Bilanţ teritorial – pe parcelă
	
	Existent
	Propus

	Teren studiat
	1000,00 mp
	100,00%
	1000,00 mp
	100,00%

	Locuinţă individuală
	  272,20 mp
	  27,22%
	----
	----

	Locuinţă colectivă
	----
	----
	  400,00 mp
	  40,00%

	Parcaje, circulaţii, alei, loc de joaca
	  169,50 mp
	  16,86%
	  349,30mp
	  34,93%

	Teren neamenajat
	  561,80 mp
	  56,18%
	----
	----

	Spaţii verzi
	----
	----
	  250,70mp
	  25,07%


Indici urbanistici


Pentru zona de predominant rezidenţială, cu locuinţe colective şi funcţiuni complementare indicii urbanistici de utilizare a terenului propuşi sunt: 


POT max = 40 %

CUT max = 2,2

Se va asigura procentul minim de spaţii verzi pe parcelă în corelare cu funcţiunea propusă, respectiv min. 2mp/ locuitor sau minim 25%.
Regim de înălţime

Regimul maxim de înălţime propus pentru sit este S/D+P+3E.
Reglementări – configurare spaţială

Configuraţia spaţială a zonei prevede amplasarea pe sit a unui imobil cu locuinţe colective de tip urban, cu spaţii pentru funcţiuni complementare la parter, cu regim de înălţime maxim de S/D+P+3E.
Propunere de mobilare


Pe teren se propune amplasarea unei locuinţe colective mici, cu regim de înălţime S/D+P+3E, în regim de condominiu.


Se vor asigura locuri de parcare în incintă pentru locatari şi vizitatori, proporţional cu capacitatea construcţiilor. Se prevăd zone speciale pentru spaţii verzi şi loc de joacă.

In organizarea amplasamentului s-a ţinut seama de fondul construit existent în zonă, urmărindu-se integrarea proiectul propus.

Funcţiune


Funcţiunea clădirilor propuse este de locuire colectivă. La parterul acestora sunt amplasate spaţii cu altă funcţiune: comerţ, servicii, etc., care să nu perturbe locuirea.


Se prevăd zone speciale pentru spatii verzi şi loc de joacă pentru copii.

Se vor asigura locuri de parcare pentru locatari şi vizitatori, în interioarul parcelei.

Accesul auto propuse va fi dinspre strada Suceava.
Amplasarea construcţiilor pe parcelă

Amplasarea construcţiilor faţă de limitele frontale ale parcelei se va face cu respectarea alinierii propuse prin planşa de Reglementari.

Amplasarea construcţiilor pe parcelă se va face cu respectarea normelor de igienă cuprinse în Ordinul nr. 536 /1997 al Ministerului Sănătăţii. Distanţele între clădirile de pe parcele învecinate vor fi conform normelor de însorire în vigoare.


Din punct de vedere al normelor P.S.I. se vor respecta distanţele de siguranţă între clădiri (constructii propuse) conform NORMATIVULUI  P 118/1998.


Soluţia propusă a avut în vedere prevederile normativelor actuale cu privire la forma si dimensiunile construcţiilor, a căilor de comunicaţii terestre, a drumurilor de deservire locala, a necesarului de parcaje.

3.6.
Dezvoltarea echipării edilitare
a. Alimentare cu apă


Alimentarea cu apă a obiectivului se va realiza din reţeaua publică a municipiului Timişoara prin redimensionarea branşamentului existent din strada Suceava.

b. Canalizare menajeră


Apele uzate menajere colectate de canalizarea din incintă vor fi deversate la canalizarea municipiului Timişoara  amplasată pe str. Suceava, cu repoziţionarea racordului.
c. Canalizare pluvială


Apele pluviale vor fi preluate de canalizarea municipiului Timişoara.
C. Gaze naturale 


Conform avizelor eliberate, există reţele de distibuţie gaze naturale pe strada Suceava de la care se va asigura necesarul pentru noile funcţiuni propuse.


Alimentarea cu gaze naturale se va face de la reţeaua existentă în zonă, prin intermediul unei reţele de gaze naturale de presiune redusă. Se prevad branşamente separate pentru fiecare imobil în parte.
D. Instalaţii termice


Se prevede independenta energetica privind furnizarea caldurii si a apei calde de consum prin prevederea de centrale termice individuale (de apartament) .

Toate centralele termice vor avea cazane cu randamente ridicate (peste 92%), rezultand astfel emisii reduse de noxe. Arzatoarele cazanelor vor functiona cu combustibil gazos (gaze naturale) furnizate de reteaua de distributie a orasului – extindere.

E. Alimentarea cu energie electrică şi telefonie


Obiectivul se va racorda la reţeaua electrică din zonă, amplasată pe str. Suceava.

Toate aceste lucrări se vor realiza pe baza proiectelor elaborate de SC ENEL ELECTRICA BANAT SA şi se vor executa de către de firme atestate ANRE pentru acest gen de lucrări. La proiectare şi execuţie se respectă toate prevederile normativelor şi legislaţia în vigoare.

Obiectivele se pot racorda la reţelele de telefonie (fibra optică) a S.C. ROMTELECOM S.A., pe baza comenzii lansate şi a proiectului elaborat de acesta sau la reţelele altor furnizori de servicii similare.


La proiectare şi execuţie se respectă prevederile tuturor normativelor şi legislaţia în vigoare ( PE 107-1995; P 118-1999 ).

3.7.
Protecţia mediului

Conform Anexei 1 din Hotărârea de Guvern 1076 din 8 iulie 2004 privind stabilirea procedurii de realizare a evaluării de mediu pentru planuri şi programe, criteriile pentru determinarea efectelor semnificative potenţiale asupra mediului sunt:

3.7.1. Caracteristicile planurilor si programelor cu privire in special la:

a) Gradul în care Planul Urbanistic Zonal creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor. 

Elaborarea prezentului PUZ  este determinata de intenţia de a crea o zona funcţionala, in acord cu tendinţele de dezvoltare locala.


Mobilarea de tip urban propusă creează premise pentru protecţia mediului, cu condiţia respectării prevederilor din PUZ referitoare la sistemul de canalizare, a apelor uzate menajere, la colectarea şi transportarea deşeurilor 


Amplasamentul în suprafaţa de 1005 mp este situat intr-o zona de tip urban. Funcţiunea principală va fi cea de locuinţe colective - pe parcelă, funcţiunile zonei fiind mixte. Resursele alocate vor fi aferente sistemului de apă – canal, curent electric, gaz metan, telefonie.

b) Gradul în care Planul Urbanistic Zonal  influenţează alte planuri şi programe, inclusiv pe cele în care se integrează sau care derivă din ele.


In organizarea amplasamentului s-a ţinut seama de prevederile altor documentaţii aprobate din zonă, precum şi de cadrul construit şi funcţiunile existente, urmărindu-se concordarea acestora cu proiectul propus.


Prezentul PUZ integrează următoarele propuneri:

-  amplasare unei locuinţe colective cu regim de înălţime maxim S/D+P+3E;

-  parcaje, platforme şi alei în incintă;

- spaţii verzi şi spaţii verzi de aliniament de-a lungul drumurilor.


La baza stabilirii categoriilor de intervenţie, reglementărilor şi restricţiilor impuse au stat obiectivele principale: asigurarea îndeplinirii măsurilor legale şi amenajărilor necesare pentru obiectivele prevăzute. 

c) Relevanţa planului pentru integrarea consideraţiilor de mediu, mai ales din perspectiva dezvoltării durabile.


Raportul mediu natural – mediu antropic trebuie privit sub aspectul modului în care utilizarea primului contribuie la dezvoltarea celui din urmă, astfel că prin regulamentul de urbanism se prevede asigurarea de spaţii verzi şi plantaţii de aliniament, utilizarea eficientă şi durabilă a spaţiului existent, asigurarea facilităţilor necesare desfăşurării activităţilor propuse, optimizarea traficului.
d) Probleme de mediu relevante pentru plan sau program:


Conform prezentului plan propus, se vor desfăşura doar activitatea cu impact nesemnificativ asupra mediului. 


Influenta activităţilor asupra factorilor de mediu este prezentata in continuare:

d.1. Apa 


Lucrările de alimentare cu apă potabilă şi canalizare sunt proiectate pentru a se încadra în limitele admise de prevederile legale in vigoare, respectiv conform prevederilor din STAS 1342/91, HG 352/2005 privind modificarea si completarea HG 188/2002 (NTPA002).

Prin soluţiile tehnice adoptate pentru colectarea şi evacuarea apelor uzate menajere, adică canalizare subterană din tuburi de polietilenă de înaltă densitate PE-HD se elimină posibilitatea exfiltraţiilor în sol, prevenind astfel impurificarea apelor subterane.


Apele pluviale convenţional curate se vor scurge liber sistematizat in teren.
Apa potabilă 


Necesarul de apă la sursă se va asigura din reţeaua publică a municipiului Timişoara.
Apa uzată


Apele uzate menajere, sunt colectate de o reţea de canalizare realizată din tuburi PVC vor fi preluate prin intermediul unui racord la reţeaua de canalizare a municipiului Timişoara. Caracteristicile apei uzate corespund concentraţiilor indicatorilor apelor cu caracter menajer, neexistând utilizări de natură tehnologică poluantă.

d.2. Aerul


Din punct de vedere al impactului asupra atmosferei, activităţile care pot constitui surse de poluare a atmosferei sunt, în principal, cele legate de traficul rutier existent. Având in vedere ca principala sursa de poluare a zonei o reprezintă traficul din zona amplasamentului studiat, în vederea diminuării presiunii asupra factorului de mediu AER, prin proiect au fost prevăzute o serie de măsuri :
- realizarea unei zone verzi de protecţie.
d.3. Solul


Prin realizarea proiectului , activităţile care pot fi considerate ca surse de impurificare a solului se împart in doua categorii:

- Surse specifice perioadei de execuţie

- Surse specifice perioadei de exploatare


In perioada de execuţie a investiţiei nu exista surse industriale de impurificare a solului cu poluanţi. Acestea pot apărea doar accidental, de exemplu prin pierderea de carburanţi de la utilajele folosite pentru realizarea lucrărilor de construcţie. Aceste pierderi sunt nesemnificative cantitativ si pot fi înlăturate fără a avea efecte nedorite asupra solului.


In perioada de funcţionare sursele posibile de poluare ale solului pot fi:

- Depozitarea necorespunzătoare a deşeurilor de ambalaje şi menajere. 


In vederea eliminării posibilităţii impactului asupra solului, prin proiect au fost prevăzute o serie de masuri :

- Realizarea de spaţii adecvate – platforme betonate - pentru colectarea selectivă a deşeurilor menajere şi a deşeurilor din ambalaje

- Lucrări de întreţinere a solului în zonele verzi,cu plantaţii decorative.

d.4. Zgomotul şi vibraţiile


Prin realizarea proiectului, activităţile care pot fi considerate ca surse de zgomot şi vibraţii se împart in doua categorii:

a) Surse specifice perioadei de execuţie

b) Surse specifice perioadei de exploatare

a) Întregul proces tehnologic care se desfăşoară cu ocazia realizării lucrărilor de construcţie este conceput în sensul încadrării în prevederile legale şi conform prevederilor din STAS 10009/88.

b) După implementare, echipamentele tehnice exterioare, parcările, vor putea constitui o sursă suplimentară de zgomot. 

Echipamentele generatoare de zgomot destinate utilizării în exteriorul clădirilor vor respecta prevederile legale privind nivelul de zgomot, în sens contrar nu vor putea fi puse în funcţiune.
d.5. Radiaţiile


Lucrările şi activităţile propuse nu produc, respectiv nu folosesc radiaţii, deci nu necesită luare de măsuri împotriva radiaţiilor.

Relevanţa PUZ pentru implementarea legislaţiei naţionale şi comunitare de mediu


Se va respecta OUG 195/2005 aprobată prin Legea 265/2006, precum şi actele normative subsecvente.

e.1. Managementul deşeurilor


In incinta amplasamentului se estimează următoarele categorii de deşeuri rezultate ca urmare a activităţii desfăşurate:


- Deşeuri din construcţii – în faza de execuţie


- Deşeuri menajere şi asimilabile celor menajere,


Deşeurile din construcţii se vor colecta în containere metalice şi se vor gestiona de către societăţile antreprenoare conform HG 856/2002. Va intra în sarcina antreprenorilor responsabilitatea gestionării şi predării către societăţile autorizate de salubritate a deşeurilor generate pe amplasament în fazele de execuţie a proiectului.


Deşeurile menajere vor fi colectate in containere, stocate temporar în spaţii delimitate, pe platforme betonate şi eliminate prin societăţi autorizate. Deţinătorii/producătorii de deşeuri de pe amplasamentul studiat - cf. OUG 61/2006 – vor avea obligaţia să predea deşeurile, pe bază de contract, unor colectori sau unor operatori care desfăşoară operaţiuni de valorificare şi/sau eliminare, sau să asigure valorificarea ori eliminarea deşeurilor prin mijloace proprii. 


Pe amplasament nu se estimează a se produce alte tipuri de deşeuri.

e.2. Gospodărirea substanţelor toxice şi periculoase


Deoarece lucrările şi activităţile proiectate sunt destinate folosinţei umane, nu rezultă nici un fel de substanţe toxice sau periculoase, deci nu necesită prevederea unor măsuri speciale în acest scop. Din desfăşurarea activităţii propuse nu rezultă consumuri sau comercializări de substanţe toxice si periculoase.

e.3. Protecţia calităţii apelor


Se vor lua măsurile de gestionare eficientă a apei, se vor monta apometre pentru înregistrarea consumului, se vor efectua lucrările de întreţinere necesare evitării risipei de apă, apa uzată menajeră se va încadra în cerinţele de calitate ale NTPA 002, iar cea pluvială în parametrii NTPA 001, date fiind măsurile constructive şi tehnice arătate mai sus .

e.4. Protecţia calităţii aerului


Centralele termice pe gaz metan actuale au un randament de ardere crescut, astfel încât nu constituie o sursă de poluare.


Plantaţiile pe spaţiul verde ce însumează 25% din total suprafaţă au atât un rol estetic de protecţie, cat şi de ameliorare a climatului si calităţii aerului. 

e.5. Protecţia solului


La executarea lucrărilor de decopertare se vor respecta condiţiile impuse prin actele de reglementare, precum şi legislaţia în vigoare.

Nu se va realiza o presiune sporită asupra solului, având în vedere procentul de ocupare a terenului. Pentru protecţia solului şi a mediului în general, s-a prevăzut un procent de 25% spaţii verzi, care reflectă implementarea strategiei de extindere a zonelor verzi cf. OUG 59/ aprobată cu modificări prin Legea 49/2008. 

3.7.3. Caracteristicile efectelor zonei posibil a fi afectate cu privire in special la :

a) probabilitatea, durata, frecventa  si reversibilitatea efectelor - nu este cazul.

b) natura cumulative a efectelor – nu este cazul.

c) natura transfrontaliera a efectelor – nu este cazul.

d) riscul pentru sănătatea umana 


Lucrările proiectate nu influenţează negativ aşezările umane, ci sunt aşteptate cu interes de populaţie. De asemenea, în zonă nu există obiective de interes public care ar trebui să fie protejate.

e) mărimea si spaţialitatea efectelor - nu este cazul 

f) valoarea si vulnerabilitatea arealului posibil a fi afectat de : Caracteristicile naturale speciale sau de patrimoniu cultural


In conformitate cu „Planul de amenajare a teritoriului, secţiunea III- zone protejate” si anexele sale publicate in MO 152/12.04.2000, nu exista zone ecologice de interes, desemnate in vecinătatea amplasamentului. In apropierea perimetrului studiat nu se afla nici o arie de protecţie avifaunistica sau arii speciale de conservare  reglementate conform OUG nr. 236/2000.
Depăşirea standardelor sau a valorilor limita de calitate a mediului - nu se depăşesc valorile limita.

Folosirea terenului în mod intensiv – nu e cazul.

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional - nu e cazul. 

3.8.
Obiective de utilitate publică


Obiectivele de utilitate publica se vor realiza de regulă pe terenurile din domeniul public sau privat al primăriei. Obiective de utilitate publică sunt: drumurile, reţelele edilitare: alimentare cu apă, canalizare, care vor deveni publice după realizare.

4. CONCLUZII – MĂSURI ÎN CONTINUARE

Elaborarea Planului Urbanistic Zonal s-a efectuat în concordanţă cu Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al Ministerului Lucrărilor Publice şi Amenajării Teritoriului şi prevederile legale în vigoare.


La baza stabilirii categoriilor de intervenţie, reglementări şi restricţii impuse au stat următoarele obiective principale: 

- încadrarea în Planul urbanistic general al municipiului Timişoara;

- asigurarea amplasamentelor şi amenajărilor necesare pentru obiectivele prevăzute prin temă.


Prezentul P.U.Z. are un caracter de reglementare ce explicitează prevederile referitoare la modul de utilizare a terenurilor, de amplasare, realizare şi conformare a construcţiilor pe zona studiată. Planul Urbanistic Zonal se va integra în Planul Urbanistic General al municipiului Timişoara.




Intocmit,




Arh. Laura MĂRCULESCU




Arh. Glad Paul TUDORA

